23.5.2022.
HR
Službeni list Europske unije
L 144/245
U nekim slučajevima uporaba jednog proizvoda može utjecati na učinak drugog proizvoda na okoliš, kako je opisano u sljedećim primjerima: (a) tonerski uložak nije „odgovoran” za papir koji se upotrebljava za ispis.
Međutim, ako ponovno proizvedeni tonerski uložak radi manje učinkovito i uzrokuje veći gubitak papira u usporedbi s izvornim uloškom, trebalo bi uzeti u obzir dodatan gubitak papira.
U tom je slučaju gubitak papira proces ovisan o proizvodu u fazi uporabe ponovno proizvedenog uloška; (b) potrošnja energije u fazi uporabe baterija/punjača nije povezana s količinom energije pohranjenom u bateriji i oslobođenom iz nje.
Odnosi se samo na gubitak energije u svakom ciklusu punjenja, što može uzrokovati sustav za punjenje ili unutarnji gubici u bateriji.
U tim slučajevima proizvodu bi se trebale dodijeliti samo dodatne aktivnosti i procesi (npr. papir za ponovno proizvedeni tonerski uložak i energija za bateriju).
Metoda dodjeljivanja uključuje uzimanje svih povezanih proizvoda u sustavu (u ovom slučaju papir i energiju) i dodjeljivanje viška potrošnje tih povezanih proizvoda onom proizvodu koji se smatra odgovornim za taj višak.
Za to je potrebno postaviti referentni iznos potrošnje (npr. energije i materijala) za svaki povezani proizvod, što se odnosi na najmanju potrošnju koja je nužna za pružanje funkcije.
Potrošnja iznad te referentne vrijednosti (delta) zatim će se dodijeliti proizvodu (to se naziva „delta-pristup”) (32).
Taj pristup primjenjuje se samo za povećanje učinaka i uzimanje u obzir dodatne potrošnje iznad referentne vrijednosti.
Da bi se odredila referentna situacija, u obzir se uzima sljedeće, ako je dostupno: (a) propisi primjenjivi na obuhvaćeni proizvod; (b) norme ili usklađene norme; (c) preporuke proizvođačâ ili organizacija proizvođača; (d) ugovori o korištenju doneseni konsenzusom u radnim skupinama specifičnima za sektor.
Korisnik metode mjerenja OEF-a može odlučiti koji pristup će primijeniti te primijenjeni pristup opisuje u izvješću o OEF-u (pristup povezan s glavnom funkcijom ili delta-pristup).
4.4.7.2.
M o d e l i ra n j e fa z e u p o ra b e U Prilogu IV. dijelu D navedeni su zadani podaci koje je potrebno upotrijebiti za modeliranje aktivnosti faze uporabe.
Ako su dostupni, trebali bi se upotrijebiti bolji podaci, koji se moraju transparentno prikazati i obrazložiti u izvješću o OEF-u.
4.4.8.
R e c i k l i r a n i u d i o i m o d e l i r a n j e k r aj a ž i v o t n o g v i j e k a Reciklirani udio i kraj životnog vijeka modeliraju se primjenom formule kružnog otiska u fazi životnog ciklusa u kojoj se aktivnost odvija.
U sljedećim odjeljcima opisuju se formula i parametri koje je potrebno upotrijebiti i način na koji se primjenjuju na konačne proizvode i poluproizvode (odjeljak 4.4.8.12.).
4.4.8.1.
Formula kružnog otiska (CFF) Formula kružnog otiska kombinacija je „materijal + energija + odlaganje”, tj.: Jednadžba 3 formula kružnog otiska (CFF)
(32) Specifikacije za sastavljanje i reviziju pravila o kategorijama proizvoda (10.12.2014.), ADEME.